##### Centrum vedecko-technických informácií SR

##### Lamačská cesta 8/A, 811 04 Bratislava

SÚŤAŽNÉ PODKLADY

##### Podlimitná zákazka zadávaná postupom bez využitia elektronického trhoviska podľa § 112 až 116

Predmet zákazky:

##### Oprava nevyhovujúcich elektrických rozvodov

Verejné obstarávanie realizované postupom zadávania zákazky bez využitia elektronického trhoviska podľa § 112-116 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

V Bratislave, dňa 10.12.2020

|  |  |  |  |  |  |
| --- | --- | --- | --- | --- | --- |
| Vecný garant: | ................................................ Mgr. Július Gábriš, Oddelenie hospodárskej správy |  |  |  |  |
|  |  |  |  |  |  |
|  |  |  |  |  |  |
| Zmluvné podmienky schválil: | ............................................. JUDr. Daniela Stiel Podmajerská  referát právny |  |  |  |  |

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) potvrdzuje:

Ing. Oto Léka, Oddelenie verejného obstarávania

|  |  |  |
| --- | --- | --- |
|  |  |  |

Súťažné podklady schválil:

prof. PharmDr. Ján KYSELOVIČ, CSc., generálny riaditeľ

##### OBSAH SÚŤAŽNÝCH PODKLADOV

A.1Pokyny na vypracovanie ponuky

Časť I. Všeobecné informácie

Časť II. Komunikácia a vysvetľovanie

Časť III. Príprava ponuky

Časť IV. Predkladanie ponúk

Časť V. Otváranie a vyhodnocovanie ponúk

Časť VI. Uzavretie zmluvy

A.2 Podmienky účasti uchádzačov

A.3 Kritériá na vyhodnotenie ponúk a pravidlá ich uplatnenia

A.4 Návrh uchádzača na plnenie kritérií

B.1 Opis predmetu zákazky

B.2 Obchodné podmienky

Prílohy:

Príloha č. 1 – Opis predmetu zákazky

Príloha č. 2 – Štruktúrovaný rozpočet ceny

Príloha č. 3 – Projektová dokumentácia

Príloha č. 4 – Návrh Rámcovej dohody;

**A.1 POKYNY NA VYPRACOVANIE PONUKY**

**Časť I. Všeobecné informácie**

1. **Identifikácia verejného obstarávateľa**

Názov: Centrum vedecko-technických informácií SR

IČO: 00151882

Sídlo: Lamačská cesta 8/A, 811 04 Bratislava

Krajina: Slovenská republika

Internetová adresa: www.cvtisr.sk

Adresa profilu: https://www.uvo.gov.sk/vyhladavanie-profilov/detail/240

1. **Predmet zákazky**
   1. Predmetom zákazky je kompletná Oprava nevyhovujúcich elektrických rozvodov v budove CVTI SR, Staré grunty:

- demontáž existujúcej silnoprúdovej elektroinštalácie v riešených priestoroch (okrem napojenia zariadenia chladenia),

- silnoprúdová elektroinštalácia (zásuvkové a svetelné okruhy),

- silové napojenia technologických zariadení,

- úprava, dozbrojenie a prezbrojenie existujúcich rozvádzačov,

- montáž svietidiel, ktoré má k dispozícii CVTI SR,

- predmetom zákazky je aj požiadavka na vypracovanie revíznej správy na konečné dielo rekonštrukcie v zmysle predloženej projektovej dokumentácie.

* 1. Predpokladaná hodnota zákazky je: **186 032,00 bez DPH**
  2. Spoločný slovník obstarávania (CPV):

Hlavný slovník: **45310000-3 Elektroinštalačné práce**

* 1. Opis predmetu zákazky tvorí časť B.1 Opis predmetu zákazky týchto súťažných podkladov.

1. **Zdroj finančných prostriedkov**
   1. Predmet zákazky bude financovaný zo štátneho rozpočtu a z vlastných prostriedkov verejného obstarávateľa. Platobné podmienky sú uvedené v súťažných podkladoch v časti *B.2 Obchodné podmienky*.
2. **Druh zákazky**
   1. Výsledkom verejného obstarávania bude zadanie zákazky na uskutočnenie stavebných prác.
   2. Podrobné vymedzenie záväzných zmluvných podmienok pre plnenie požadovaného predmetu zákazky tvoria časti *B.1 Opis predmetu zákazky a B.2 Obchodné podmienky* týchto súťažných podkladov.
3. **Miesto, termín a spôsob plnenia**
   1. Miestom plnenia predmetu zákazky je **CVTI SR, Staré grunty 52, 842 44 Bratislava**.
   2. Lehota plnenia zmluvy je:

**1. etapa montáže elektroinštalácie** do 30 alendárnych dní odo dňa odovzdania miesta plnenia

**2. etapa - montáž zástrčiek** max. 20 kalendárnych dní odo dňa doručenia objednávky

**3. etapa - montáž zástrčiek** max. 20 kalendárnych dní odo dňa doručenia objednávky

**4. etapa - výmena hlavného rozvádzača** max. 5 kalendárnych dní odo dňa doručenia objednávky

* 1. Predmet zákazky bude plnený spôsobom podľa obchodných podmienok uvedených v časti *B.2 Obchodné podmienky* týchto súťažných podkladov, t.j. v rozsahu, ako definuje opis predmetu zákazky v časti *B.1 Opis predmetu zákazky* súťažných podkladov, ktorý sa stane Prílohou č. 1 zmluvy uvedenej v časti *B.2 Obchodné podmienky* týchto súťažných podkladov a v celkovej zmluvnej cene, ktorú uvedie úspešný uchádzač vo svojej ponuke.

1. **Variantné riešenia**
   1. Neumožňuje sa predložiť variantné riešenie. Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené. Ekvivalenty sa nepovažujú za variantné riešenie.
2. **Skupina dodávateľov**
   1. Verejného obstarávania sa môže zúčastniť skupina dodávateľov. Verejný obstarávateľ nevyžaduje od skupiny dodávateľov, aby vytvorila právnu formu na účely účasti vo verejnom obstarávaní.
   2. Na účely účasti vo verejnom obstarávaní musí skupina dodávateľov stanoviť vedúceho člena skupiny dodávateľov, rozsah jeho kompetencií a určenie kontaktných údajov pre komunikáciu v danom verejnom obstarávaní. Všetci členovia skupiny dodávateľov musia udeliť písomné plnomocenstvo jednému z členov skupiny dodávateľov (vedúci člen skupiny), na všetky úkony spojené s účasťou v danom verejnom obstarávaní a na konanie v mene všetkých členov skupiny dodávateľov počas celého procesu verejného obstarávania, prijímať pokyny v tomto verejnom obstarávaní a konať v mene skupiny pre prípad prijatia ponuky, podpisu zmluvy a komunikácie.
   3. V súťažných podkladoch platí pre skupinu dodávateľov zastúpenú určeným vedúcim členom skupiny všetko, čo je uvedené pre pojem „uchádzač“.

**Časť II. Komunikácia a vysvetľovanie**

###### Komunikácia medzi verejným obstarávateľom a uchádzačmi/záujemcami

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
  2. Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Na iný spôsob komunikácie nebude prihliadnuté s výnimkou prípadov, keď to výslovne prikazuje zákon.
  3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
  4. Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia,

- Google Chrome alebo

- Microsoft Edge.

* 1. Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
  2. Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
  3. Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
  4. Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.
  5. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k ÚVO je riešené v zmysle §170 ods. 8 b) zákona o verejnom obstarávaní.
  6. Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

1. **Vysvetlenie**
   1. V prípade nejasností alebo potreby objasnenia informácií potrebných na vypracovanie ponuky a na preukázanie splnenia podmienok účasti uvedených v súťažných podkladoch, vo výzve na predkladanie ponúk alebo inej sprievodnej dokumentácii k súťažným podkladom poskytnutej verejným obstarávateľom v lehote na predkladanie ponúk, môže záujemca požiadať o vysvetlenie prostredníctvom systému JOSEPHINE.
   2. Vysvetlenie informácií potrebných na vypracovanie ponuky a na preukázanie splnenia podmienok účasti uvedených vo výzve na predkladanie ponúk alebo v súťažných podkladoch, verejný obstarávateľ v súlade so zákonom o verejnom obstarávaní bezodkladne poskytne všetkým záujemcom, ktorí sú mu známi, najneskôr však tri dni pred uplynutím lehoty na predkladanie ponúk, prostredníctvom systému JOSEPHINE a/alebo primerane predĺži lehotu na predkladanie ponúk z dôvodu vykonania podstatnej zmeny, za predpokladu, že o vysvetlenie sa požiada dostatočne vopred.
2. **Obhliadka miesta plnenia**
   1. Obhliadka miesta sa odporúča vykonať za účelom overenia si skutkového stavu predmetu zákazky potrebného k vypracovaniu ponuky.
   2. Obhliadku miesta je možné uskutočniť v pracovných dňoch najneskôr 5 pracovných dní pred lehotou na predkladanie ponúk v čase 08:00 – 14:00. Termín obhliadky je potrebné dohodnúť vopred prostredníctvom: +421 918 625 548.
   3. Verejný obstarávateľ upozorňuje, že počas obhliadky sa nebude odpovedať na žiadne otázky. Záujemca svoje otázky zašle prostredníctvom systému JOSEPHINE.

**Časť III. Príprava ponuky**

1. **Jazyk ponuky**
   1. Ponuky, návrhy a ďalšie doklady a dokumenty vo verejnom obstarávaní sa predkladajú v slovenskom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do slovenského jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.
2. **Registrácia a vyhotovenie ponuky**
   1. Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID) .
   2. Predkladanie ponúk je umožnené iba autentifikovaným uchádzačom. Autentifikáciu je možné vykonať týmito spôsobmi
3. v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod.
4. nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE a to v pracovných dňoch v čase 8.00 – 16.00 hod.
5. vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovné dni v čase 8.00 – 16.00 hod.
6. počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na tento úkon sú obvykle 3 pracovné dni a je potrebné s touto lehotou počítať pri vkladaní ponuky.
   1. Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
   2. Ponuka je vyhotovená elektronicky v zmysle zákona o verejnom obstarávaní a vložená do systému JOSEPHINE umiestnenom na webovej adrese <https://josephine.proebiz.com/>.
   3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/>.
   4. Predložená ponuka musí byť podpísaná štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch. V poslednom prípade prikladá uchádzač v rámci ponuky zároveň aj doklad o splnomocnení.
   5. V predloženej ponuke prostredníctvom systému JOSEPHINE musia byť pripojené požadované doklady (naskenované originály, resp. ich úradne overené kópie - odporúčaný formát je „PDF“, alebo originály dokladov podpísané elektronickým podpisom založeným na kvalifikovanom certifikáte alebo kvalifikovaným elektronickým podpisom, alebo doklady predložené v zaručenej konverzii podľa § 35 zákona č. 305/2013 o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (zákon o e-Governmente)) tak, ako je uvedené v týchto súťažných podkladoch. V prípade, ak sa na dokumente vyžaduje podpis uchádzača, podpisom uchádzača, resp. osoby oprávnenej konať za uchádzača, sa rozumie jeho autentifikácia v systéme JOSEPHINE v zmysle bodu 12.2 týchto súťažných podkladov.
   6. Verejný obstarávateľ ukladá uchádzačom nasledovné povinnosti zamerané na ochranu dôverných informácií:
7. V prípade, ak pri predkladaní ponuky nastane situácia, že nejaká časť ponuky bude dôverná, uchádzač vo svojej ponuke jednoznačne označí doklady a dokumenty (resp. ich časti), ktoré považuje za dôverné informácie.
8. Za dôverné informácie je na účely zákona o verejnom obstarávaní možné označiť výhradne obchodné tajomstvo, technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a vzory.
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi, bez ohľadu na výsledok verejného obstarávania. Ponuky doručené verejnému obstarávateľovi a predložené v lehote na predkladanie ponúk sa uchádzačom nevracajú a zostávajú ako súčasť dokumentácie vyhláseného verejného obstarávania.

###### Obsah ponuky

* 1. Ponukabude obsahovať:
     1. **doklady a dokumenty na preukázanie splnenia podmienok účasti,** požadované vo výzve na predkladanie ponúk a v časti *A.2 Podmienky účasti* týchto súťažných podkladov,
     2. **Návrh na plnenie kritérií spolu s vyhláseniami uchádzača** v súlade s časťou *A.4 Návrh uchádzača na plnenie kritérií* týchto súťažných podkladov s doplnením identifikačných údajov uchádzača v záhlaví dokumentu. Návrh na plnenie kritérií musí byť podpísaný osobou oprávnenou konať za uchádzača a musí byť vyplnený podľa časti *A.3 Kritéria na vyhodnotenie ponúk a pravidlá ich uplatnenia* a bodu 15. *Spôsob určenia ceny* týchto súťažných podkladov. Návrh na plnenie kritérií je súčasťou Prílohy č. 2 Štrukturovaný rozpočet ceny a v prípade úspešného uchádzača sa stane Prílohou č. 4 zmluvy, ktorá je uvedená v časti *B.2 Obchodné podmienky* týchto súťažných podkladov,
     3. **Zoznam dôverných informácií** s identifikáciou čísla strany a textu obsahujúceho dôverné informácie, ak ich ponuka obsahuje,
     4. V prípade skupiny dodávateľov **písomné splnomocnenie udelené jednému z členov skupiny dodávateľov** v zmysle bodu 7.2. týchto súťažných podkladov.

1. Mena a ceny uvádzané v ponuke
   1. Uchádzačom navrhované ceny uvedené v ponuke budú vyjadrené v mene: EUR.
   2. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:
      1. navrhovaná zmluvná cena bez DPH,
      2. sadzba DPH a výška DPH,
      3. navrhovaná zmluvná cena vrátane DPH.
   3. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, uchádzač upozorní.
   4. V prípade, ak je uchádzač identifikovaný pre DPH v inom členskom štáte EÚ alebo je zahraničnou osobou z tretieho štátu, tento uchádzač si nebude fakturovať DPH. Vo svojej ponuke v Návrhu na plnenie kritérií uvedie príslušnú sadzbu a výšku DPH podľa zákona č. 222/2004 Z.z. v znení platnom ku dňu uplynutia lehoty na predkladanie ponúk a cenu vrátane DPH. Verejný obstarávateľ je zdaniteľnou osobou a v tomto prípade bude povinný odviesť DPH v SR podľa zákona č. 222/2004 Z.z.
2. Spôsob určenia ceny
   1. Cena za požadovaný predmet zákazky bude stanovená podľa ust. § 3 zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z.
   2. Uchádzačom navrhovaná cena musí zahŕňať všetky náklady spojené s plnením predmetu zákazky podľa časti *B.1 Opis predmetu zákazky* týchto súťažných podkladov.
   3. Uchádzač uvedie navrhovanú zmluvnú cenu v členení podľa Prílohy č. 2 Štruktúrovaný rozpočet ceny (*dokument obsajuje 4 záložky*) týchto súťažných podkladov, ktorá tvorí oddelenú prílohu súťažných podkladov.
   4. Uchádzač musí v Štruktúrovanom rozpočte ceny uviesť pre každú požadovanú položku (jednotlivé časti predmetu zákazky) jej cenu. Pri stanovení ceny za danú položku uchádzač vychádza z informácií a požiadaviek stanovených v časti B.1 Opis predmetu zákazky týchto súťažných podkladov. Položky uvedené v zozname položiek, pre ktoré uchádzač neuvedie cenu, budú považované za už zahrnuté v iných cenách.
   5. Všetky vkladané hodnoty musia byť zaokrúhlené na dve desatinné miesta a nesmú byť vyjadrené číslom „0“ ani záporným číslom.

###### Lehota viazanosti ponuky

* 1. Uchádzač je svojou ponukou viazaný počas určenej lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej verejným obstarávateľom. Lehota viazanosti ponúk je stanovená na 12 mesiacov od uplynutia lehoty na predkladanie ponúk**.**

1. Náklady na ponuku
   1. Všetky náklady a výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi bez ohľadu na výsledok verejného obstarávania.

**Časť IV. Predkladanie ponuky**

Uchádzač môže predložiť iba jednu ponuku na predmet zákazky. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

1. **Miesto a lehota na predkladanie ponúk**
   1. V tomto verejnom obstarávaní sa ponuky predkladajú elektronicky, prostredníctvom systému JOSEPHINE. Ponuky sa predkladajú v určenej lehote na predkladanie ponúk. Lehota na predkladanie ponúk uplynie **19.01.2021 o 09:00 hod***.*
   2. Pre účasť na elektronickom verejnom obstarávaní, resp. komunikáciu v systéme JOSEPHINE a pre elektronické predkladanie ponúk prostredníctvom systému JOSEPHINE je potrebné vykonať registráciu do zákazky realizovanej prostredníctvom systému JOSEPHINE v zmysle bodu 12. týchto súťažných podkladov.
   3. Verejný obstarávateľ odporúča záujemcom predložiť ponuku v dostatočnom časovom predstihu pred uplynutím lehoty na predkladanie ponúk.
   4. Ponuka uchádzača predložená po uplynutí lehoty na predkladanie ponúk se elektronicky neotvorí.

**Časť V. Otváranie a vyhodnocovanie ponúk**

1. Otváranie ponúk
   1. Otváranie ponúk sa uskutoční dňa **19.01.2021 o 10:00 hod.** na adrese verejného obstarávateľa uvedenej na prvej strane týchto súťažných podkladov.
   2. Otváraním ponúk elektronicky prostredníctvom systému JOSEPHINE sa rozumie jej sprístupnenie komisii.
   3. Otváranie ponúk bude realizované verejne a verejný obstarávateľ umožní účasť na otváraní všetkým uchádzačom, ktorí predložili ponuku v lehote na predkladanie ponúk, pričom uchádzač (fyzická osoba), štatutárny orgán alebo člen štatutárneho orgánu uchádzača (právnická osoba) alebo poverený zástupca uchádzača sa preukáže preukazom totožnosti a dokladom uchádzača o oprávnení podnikať; v prípade povereného zástupcu uchádzača aj originálom alebo overenou kópiou splnomocnenia na zastupovanie.
   4. Verejný obstarávateľ na otváraní ponúk zverejní obchodné mená alebo názvy, sídla, miesta podnikania alebo adresy pobytov všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk; ostatné údaje uvedené v ponuke sa nezverejňujú.
   5. Verejný obstarávateľ dáva do pozornosti, že v súlade s mimoriadnou situáciou spôsobenou vírusom COVID-19 a odporučením Úradu pre verejné obstarávanie zo dňa 12.marca 2020 bude otváranie ponúk prostredníctvom systému JOSEPIHNE prebiehať aj „on-line sprístupnením“. Tohto on-line sprístupnenia sa budú môcť zúčastniť len uchádzači, ktorí v lehote na predkladanie ponúk predložili úspešne ponuku do tejto zákazky.
   6. Ponuky budú sprístupnené týmto uchádzačom po lehote na otváranie ponúk a po otvorení ponúk komisiou. Uchádzači budú môcť vstúpiť do „on-line prostredia pre sprístupnenie“ na totožnom mieste, ako predložili svoju ponuku (v totožnej záložke). Všetky prístupy do on-line prostredia budú zaprotokolované a automaticky logované do protokolu systému JOSEPHINE.
2. Vyhodnocovanie ponúk
   1. V procese vyhodnocovania ponúk verejný obstarávateľ rozhodol, že vyhodnotenie splnenia podmienok účasti a vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritérií na vyhodnotenie ponúk v súlade s § 112 ods. 6 zákona o verejnom obstarávaní (tzv. superreverz).
   2. Vyhodnocovanie ponúk komisiou je neverejné. Komisia vyhodnotí ponuky v súlade so zákonom o verejnom obstarávaní a v prípade pochybností overí správnosť informácií a dôkazov, ktoré poskytli uchádzači.
   3. Komisia vyhodnotí ponuky podľa kritérií na vyhodnocovanie ponúk, ktoré sú obsahom časti *A.3 Kritériá na vyhodnotenie ponúk a pravidlá ich uplatnenia* týchto súťažných podkladov.
   4. Ponuka uchádzača, ktorá sa na základe vyhodnotenia podľa kritérií na vyhodnocovanie ponúk umiestni na prvom mieste v poradí, bude verejným obstarávateľom vyhodnocovaná z hľadiska splnenia podmienok účasti a požiadaviek na predmet zákazky.
3. Vyhodnotenie splnenia podmienok účasti
   1. Verejný obstarávateľ bude posudzovať splnenie podmienok účasti v súlade so zákonom o verejnom obstarávaní u uchádzača, ktorého ponuka bola vyhodnotená na základe kritérií na vyhodnotenie ponúk podľa bodu 20. týchto súťažných podkladov a ktorá sa umiestnila na prvom mieste v poradí.
   2. Verejný obstarávateľ bude posudzovať splnenie podmienok účasti vo verejnom obstarávaní v súlade s výzvou na predkladanie ponúk a v súlade s týmito súťažnými podkladmi.

**Časť VI. Prijatie ponuky a uzavretie zmluvy**

1. Informácia o výsledku vyhodnotenia ponúk
   1. Ak nedošlo k predloženiu dokladov preukazujúcich splnenie podmienok účasti skôr, verejný obstarávateľ vyhodnotí splnenie podmienok účasti a požiadaviek na predmet zákazky uchádzačom, ktorý sa umiestnil na prvom mieste v poradí. Ak dôjde k vylúčeniu uchádzača alebo jeho ponuky, vyhodnotí sa následne splnenie podmienok účasti  a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky (tzv. superreverz).
   2. Verejný obstarávateľ po vyhodnotení ponúk, po skončení postupu podľa predchádzajúceho bodu a po odoslaní všetkých oznámení o vylúčení uchádzača bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk vrátane poradia uchádzačov a súčasne uverejní informáciu o výsledku vyhodnotenia ponúk a poradie uchádzačov v profile.
   3. Úspešnému uchádzačovi verejný obstarávateľ oznámi, že jeho ponuka sa prijíma. Neúspešnému uchádzačovi verejný obstarávateľ oznámi, že neuspel a dôvody neprijatia jeho ponuky. Neúspešnému uchádzačovi v informácii o výsledku vyhodnotenia ponúk verejný obstarávateľ uvedie aj identifikáciu úspešného uchádzača alebo uchádzačov, informáciu o charakteristikách a výhodách prijatej ponuky alebo ponúk a lehotu, v ktorej môže byť doručená námietka.
2. Uzavretie zmluvy
   1. Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy tak, aby mohla byť uzavretá do 10 pracovných dní odo dňa uplynutia lehôt určených zákonom o verejnom obstarávaní, ak bol na jej uzavretie písomne vyzvaný.
   2. Úspešný uchádzač, všetci členovia skupiny dodávateľov a ich subdodávatelia povinní podľa zákona o verejnom obstarávaní sú povinní na účely poskytnutia riadnej súčinnosti potrebnej na uzavretie zmluvy byť zapísaní v registri partnerov verejného sektora.
   3. Verejný obstarávateľ vyžaduje, aby úspešný uchádzač najneskôr v čase uzavretia zmluvy uviedol zoznam všetkých známych subdodávateľov a údaje o osobe oprávnenej konať za subdodávateľa, v rozsahu meno a priezvisko, adresa pobytu, dátum narodenia, ktorý sa stane Prílohou č. 5 zmluvy, ktorá je uvedená v časti *B.2 Obchodné podmienky* týchto súťažných podkladov.
   4. Ak neboli doklady podľa bodu 12.7 týchto súťažných podkladov, ktoré boli súčasťou ponuky úspešného uchádzača a prípadného ďalšieho vysvetľovania, predložené v elektronickej podobe podpísané elektronickým podpisom založeným na kvalifikovanom certifikáte alebo kvalifikovaným elektronickým podpisom, resp. v zaručenej konverzii podľa zákona o e-Governmente skôr, verejný obstarávateľ si takéto predloženie od úspešného uchádzača vyžiada pred podpisom zmluvy.
   5. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom.
   6. Verejný obstarávateľ môže uzavrieť zmluvu s úspešným uchádzačom najskôr jedenásty deň odo dňa odoslania informácie o výsledku vyhodnotenia ponúk podľa zákona o verejnom obstarávaní, ak nebola doručená žiadosť o nápravu alebo ak žiadosť o nápravu bola doručená po uplynutí lehoty alebo ak neboli doručené námietky v prípadoch určených zákonom o verejnom obstarávaní.

**A.2 PODMIENKY ÚČASTI UCHÁDZAČOV**

Doklady a dokumenty, ktorými uchádzač preukazuje splnenie podmienok účasti podľa zákona o verejnom obstarávaní musia byť v ponuke predložené ako originály alebo ich úradne overené kópie, pokiaľ nie je určené inak.

Skupina dodávateľov preukazuje splnenie podmienok účasti vo verejnom obstarávaní týkajúcich sa osobného postavenia za každého člena skupiny osobitne a splnenie podmienok účasti vo verejnom obstarávaní týkajúcich sa finančného a ekonomického postavenia a technickej spôsobilosti alebo odbornej spôsobilosti preukazuje spoločne. Oprávnenie uskutočňovať stavebené práce preukazuje člen skupiny len vo vzťahu k tej časti predmetu zákazky, ktorú má zabezpečovať.

Uchádzač musí spĺňať nasledujúce podmienky účasti:

1. **Podmienky účasti t****ýkajúce sa osobného postavenia**

Uchádzač musí spĺňať podmienky účasti uvedené v § 32 ods. 1 zákona o verejnom obstarávaní. Ich splnenie preukáže podľa § 32 ods. 2, resp. podľa ods. 4 alebo ods. 5 zákona o verejnom obstarávaní, nakoľko verejný obstarávateľ nemá prístup k informačným systémom verejnej správy.

Uchádzač môže preukázať splnenie podmienok účasti osobného postavenia podľa § 152 ods. 1 zákona o verejnom obstarávaní zápisom do zoznamu hospodárskych subjektov.

1. **Podmienky účasti týkajúce sa technickej alebo odbornej spôsobilosti:**
2. Uchádzač musí spĺňať podmienku účasti uvedenú v § 34 ods. 1 písm. b) zákona o verejnom obstarávaní doloženým zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom.

1. bol verejný obstarávateľ alebo obstarávateľ podľa ZVO, dokladom je referencia,

2. bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Minimálna požadovaná úroveň štandardov**:**

Verejný obstarávateľ požaduje predložiť zoznam uskutočnených stavebných prác rovnakého alebo obdobného charakteru s požadovaným predmetom zákazky uskutočnených za predchádzajúcich 5 rokov od vyhlásenia verejného obstarávania v minimálnej súhrnnej hodnote **180 000,00 EUR bez DPH** resp. ekvivalent tejto hodnoty v inej mene. K prepočtu cudzej meny na EUR sa použije kurz Európskej centrálnej banky platný ku dňu zverejnenia výzvy na predkladanie ponúk.

Pod rovnakými alebo obdobnými stavebnými prácami k predmetu zákazky rozumieme uskutočnenie stavebných prác spojených s výmenou a montážou elektrických rozvodov a zariadení s uvedením do prevádzky.

Za vyhlásenie verejného obstarávania sa na účely vyhodnotenia splnenia tejto podmienky účasti považuje zverejnenie výzvy na predkladanie ponúk vo Vestníku verejného obstarávania.

Odôvodnenie primeranosti (§ 38 ods. 5 zákona o verejnom obstarávaní):

Verejným obstarávateľom stanovené podmienky účasti vyplývajú z potreby preukázania minimálnych praktických skúseností uchádzača s realizáciu predmetu zákazky. Potreba použitia týchto podmienok účasti vyplynula z dôvodu overenia si skutočnosti, či uchádzači disponujú odbornými skúsenosťami z oblasti predmetu zákazky a sú oprávnení a schopní zákazku vykonať. Splnenie týchto podmienok účasti by malo zaručiť, že uchádzač ovláda problematiku nevyhnutnú na uskutočnenie prác podľa predmetu zákazky.

Preukázanie splnenia tejto podmienky účasti garantuje odborné a kvalitné plnenie predmetu zákazky, ako aj preukázanie skúsenosti uchádzača s plnením zmlúv podobného alebo porovnateľného charakteru ako je predmet zákazky.

Minimálna úroveň štandardov bola verejným obstarávateľom stanovená primerane k rozsahu a charakteru predmetu zákazky (stavebných prác), ktorý je predmetom zákazky.

1. Uchádzač musí spĺňať podmienku účasti uvedenú v § 34 ods. 1 písm. g) zákona o verejnom obstarávaní údajmi o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov, ak nie sú kritériom na vyhodnotenie ponúk.

**Minimálna požadovaná úroveň štandardov:**

Uchádzač musí vo svojej ponuke preukázať, že disponuje min. jedným revíznym technikom vyhradeného technického zariadenia elektrického podľa § 24 vyhlášky MPSVaR č. 508/2009 Z.z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia (ďalej ako „vyhláška MPSVR SR č. 508/2009 Z. z.“) alebo ekvivalent.

Splnenie minimálnych požiadaviek na požadovaného revízneho technika uchádzač preukáže predložením týchto dokladov:

* Osvedčenie o odbornej spôsobilosti revízneho technika vyhradených technických zariadení elektrických v zmysle § 24 vyhlášky MPSVR SR č. 508/2009 Z. z. alebo ekvivalent. Verejný obstarávateľ uzná ako rovnocenné oprávnenia, osvedčenia aj oprávnenia vydané príslušnými orgánmi iných členských štátov EÚ.

Odôvodnenie primeranosti:

Verejným obstarávateľom stanovené podmienky účasti vyplývajú z potreby zabezpečenia potrebnej elektroinštalačnej dokumentácie a revíznej správy.

Uchádzač môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade sa postupuje podľa § 34 ods. 3 zákona o verejnom obstarávaní.

Uchádzač môže pri preukazovaní splnenia podmienok účasti doložiť jednotlivé dokumenty vyžadované v rámci predmetného verejného obstarávania alebo nahradiť doklady určené verejným obstarávateľom na preukázanie splnenia podmienok účasti jednotným európskym dokumentom (JED) v súlade s ustanovením § 39 zákona o verejnom obstarávaní alebo čestným vyhlásením, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodplatne prístupné v elektronických databázach, vrátane informácií potrebných na prístup do týchto databáz, a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné.

POKYNY PRE UCHÁDZAČA, KTORÝ PREDKLADÁ V PONUKE JED

Uchádzačom sa odporúča, aby pri vypĺňaní JED-u vychádzali z „Pokynov“ k nariadeniu Komisie EU 2016/7 uvedených v Prílohe č. 1, z upozornení a návodov nachádzajúcich sa v šedých rámčekoch samotného formulára JED-u v spojení s manuálom Úradu pre verejné obstarávania.

Verejný obstarávateľ upozorňuje uchádzačov, aby si vzor formulára JED-u vo formáte .rtf, umožňujúci jeho priame vypĺňanie, stiahli z webového sídla Úradu pre verejné obstarávanie.

Verejný obstarávateľ umožňuje obmedziť informácie požadované na podmienky účasti (týkajúce sa časti IV: Podmienky účasti oddiel A až D) na jednu otázku, s odpoveďou áno alebo nie (α: Globálny údaj pre všetky podmienky účasti), t.j. či hospodárske subjekty spĺňajú všetky požadované podmienky účasti, týkajúce sa ekonomického a finančného postavenia a technickej alebo odbornej spôsobilosti.

Verejný obstarávateľ požaduje, aby bol JED podpísaný osobou oprávnenou konať za hospodársky subjekt/ záujemcu/uchádzača, alebo splnomocnenou osobou.

**A.3 KRITÉRIÁ NA VYHODNOTENIE PONÚK**

**A PRAVIDLÁ ICH UPLATNENIA**

1. Verejný obstarávateľ vyhodnotí ponuky na základe objektívnych kritérií na vyhodnotenie ponúk, ktoré súvisia s predmetom zákazky, s cieľom určiť ekonomicky najvýhodnejšiu ponuku.
2. Ponuky sa budú vyhodnocovať na základe kritéria: **najnižšia celková cena za celý predmet zákazky vyjadrená v EUR vrátane DPH.**

**Pravidlá pre uplatnenie a spôsob vyhodnotenia kritéria sú nasledujúce:**

Úspešným uchádzačom sa stane uchádzač, ktorý vo svojej ponuke predloží najnižšiu celkovú maximálnu cenu za celý predmet zákazky v EUR vrátane DPH. Ako druhý v poradí sa umiestni uchádzač, ktorý vo svojej ponuke predloží druhú najnižšiu celkovú maximálnu cenu za celý predmet zákazky v EUR vrátane DPH atď.

**A.4 Návrh uchádzača na plnenie kritérií**

Návrh na plnenie kritérií je súčasťou Prílohy č. 2 Štruktúrovaný rozpočet ceny (*prvá záložka v excelovskom súbore*), ktorá tvorí samostatnú prílohu týchto súťažných podkladov - tabuľka vo formáte MS Excel

**B.1 OPIS PREDMETU ZÁKAZKY**

Opis predmetu zákazky tvoria samostatné prílohy týchto súťažných podkladov:

Príloha č. 1 Štruktúrovaný rozpočet ceny;

Príloha č. 2 Opis predmetu zákazky;

Príloha č. 3 Projektová dokumentácia.

**B.2 OBCHODNÉ PODMIENKY PLNENIA PREDMETU ZÁKAZKY**

Návrh zmluvy tvorí samostatnú Prílohu č. 4 Návrh Rámcovj dohody týchto súťažných podkladov.